48f9416bc7252c820e1c7c58aa6a85e6
Διάκριση για το galaxy s7 edge της samsung
techpress.gr
2020.10

> **Το samsung galaxy s7 edge διακρίθηκε ως το Καλύτερο smartphone του 2016 (“best smartphone 2016”) από την gsma στην κατηγορία Καλύτερα Κινητά Τηλέφωνα και Συσκευές στο πλαίσιο των ετήσιων βραβείων “global mobile awards”, που πραγματοποιήθηκαν στο mobile world congress 2017**.


![](https://www.techpress.gr/wp-content/uploads/2016/05/samsung-galaxy-s7-edge-300x126.jpg)Ως παγκόσμιος ηγέτης στη mobile καινοτομία, η samsung συνεχίζει να επιδιώκει αδιάκοπα το καλύτερο σε hardware, λογισμικό και υπηρεσίες, επαναπροσδιορίζοντας τα όρια του εφικτού για τους καταναλωτές παγκοσμίως. Το galaxy s7 edge βραβεύθηκε για το κομψό σχεδιασμό του, την προηγμένη κάμερα και τις εξαιρετικές επιδόσεις του.

«Μας τιμάει η αναγνώριση της δεξιοτεχνίας μας στο σχεδιασμό και της καινοτομίας με το galaxy s7 edge», δήλωσε ο **junho park**, Αντιπρόεδρος του global product strategy, mobile communications business στη samsung electronics. «Αυτό το βραβείο είναι η απόδειξη της συνεχούς επιδίωξής μας για αριστεία, καθώς συνεχίζουμε να ξεπερνάμε τις προσδοκίες των καταναλωτών χάρη στην επαναστατική mobile τεχνολογία».
3d6a0885f78de6f94c2eae74cbd2ace5
Διακρίθηκε το ericsson radio system
techpress.gr
2020.10

> **Το ericsson radio system κερδίζει το βραβείο καλύτερης mobile υποδομής.**


Το ericsson radio system βραβεύτηκε από το gsma με το παγκόσμιο mobile βραβείο, για την καλύτερη mobile υποδομή. Η παλαιότερη πλατφόρμα βραβείων του κλάδου της κινητής επικοινωνίας αναδεικνύει την αξία που παρέχει η κινητή επικοινωνία σε χρήστες, βιομηχανίες, επιχειρήσεις, κοινότητες, αλλά και οικονομίες. Οι νικητές επιλέγονται από μια ομάδα ανεξάρτητων κριτών, η οποία συνήθως αποτελείται από κορυφαίους εμπειρογνώμονες της βιομηχανίας και του αντικειμένου, αναλυτές, δημοσιογράφους και ακαδημαϊκούς, και σε ορισμένες περιπτώσεις, εκπροσώπους των πάροχων κινητής τηλεφωνίας.

Ο michael o’hara, chief marketing officer, gsma, αναφέρει: "Με περισσότερες από 930 συμμετοχές αυτή τη χρονιά - ένα νέο ρεκόρ - ο ανταγωνισμός είναι μεγαλύτερος από ποτέ, αντικατοπτρίζοντας την εξαιρετική ποικιλομορφία και το ρυθμό καινοτομίας, σε όλο το εύρος των κινητών επικοινωνιών παγκοσμίως. Είμαστε ιδιαίτερα ενθουσιασμένοι που γιορτάζουμε το 21ο έτος των βραβείων, με μία δυναμική νέα μορφή, η οποία θα αναγνωρίζει και θα τιμά επιτεύγματα, καθόλη τη διάρκεια του mobile world congress.”

Διαθέσιμο από το τρίτο τρίμηνο του 2015, το ericsson radio system περιλαμβάνει εξοπλισμό και λογισμικό για ραδιοδίκτυα, baseband, ενέργεια, κεραίες, περίφραξη και παροχή λύσεων κατασκευής, καθώς και το ολοκληρωμένο κορυφαίο χαρτοφυλάκιο mini-link για μικροκυματική μετάδοση και ένα πλήρως ολοκληρωμένο χαρτοφυλάκιο ip router, όλα στο ίδιο σύστημα διαχείρισης.

Τα πιο συμπαγή ραδιοδίκτυα της βιομηχανίας είναι 50 τοις εκατό μικρότερα και ελαφρύτερα από τα προηγούμενα προϊόντα και επιτρέπουν τον πιο ευέλικτο και οικονομικά αποδοτικότερο σχεδιασμό χώρου.

[![ericsson](https://www.techpress.gr/wp-content/uploads/2016/02/ericsson-300x130.jpg)](https://www.techpress.gr/wp-content/uploads/2016/02/ericsson.jpg)Το ericsson radio system περιλαμβάνει επίσης το ισχυρότερο baseband της βιομηχανίας με διπλάσια χωρητικότητα, σε σχέση με τα προηγούμενα προϊόντα, δίνοντας τη δυνατότητα σε πάροχους να δημιουργήσουν κατανεμημένες και συγκεντρωτικές ρυθμίσεις παραμέτρων baseband, υποστηρίζοντας υψηλής χωρητικότητας αρχιτεκτονικές πολλαπλών προτύπων, ζωνών και επιπέδων. Η αρχιτεκτονική many-core baseband, στο κέντρο του νέου baseband, υποστηρίζει μαζική επεξεργασία πολλαπλού κορμού, με δεκαπλάσια απόδοση ενέργειας, από αυτή των εμπορικών επεξεργαστών. Υποστηρίζει λειτουργία πολλαπλών προτύπων, συμπεριλαμβανομένου του φορέα συνάθροισης, συνδυασμένων lte tdd και fdd λειτουργιών
**Η ericsson στο mobile world congress 2016**

Κατά τη διάρκεια του mobile world congress 2016 στη Βαρκελώνη, η ericsson θα παρουσιάσει μοναδικές γνώσεις της βιομηχανίας, τις πιο πρόσφατες καινοτομίες και συζητήσεις που αποτελούν έμπνευση και που δίνουν τη δυνατότητα σε νέες, ισχυρές επιχειρηματικές ευκαιρίες. Βρισκόμαστε στο κέντρο του κοινωνικού μετασχηματισμού που αποκαλούμε Διαδικτυωμένη Κοινωνία: μία κοινωνία στην οποία, mobility, broadband και cloud, ενισχύουν κάθε άτομο και κάθε βιομηχανία να αξιοποιήσει πλήρως τις δυνατότητές τους. Η ευκαιρία βρίσκεται παντού, και οι επιχειρήσεις μετασχηματίζονται, βάσει του ρόλου που έχουν επιλέξει να έχουν στις αλυσίδες αξιών και οικοσυστημάτων, της Δικτυωμένη Κοινωνία.
584b213758ee26a5530e170db83d57d5
Περισσότερα κινητά από τους ανθρώπους
techpress.gr
2020.10
**> Οι ενεργές κάρτες sim καταφέρνουν για πρώτη φορά στην ιστορία της κινητής τηλεφωνίας να ξεπεράσουν τον παγκόσμιο πληθυσμό.**
  



[![img_1853_sim-card](https://www.techpress.gr/wp-content/uploads/2009/06/img_1853_sim-card-150x99.jpg)](https://www.techpress.gr/wp-content/uploads/2009/06/img_1853_sim-card.jpg)Σύμφωνα με την gsma, την διεθνή ένωση των εταιρειών κινητής τηλεφωνίας, οι κάρτες sim σε κινητά τηλέφωνα και άλλες συσκευές πλησιάζουν τα 7,23 δισεκατομμύρια σε παγκόσμιο επίπεδο, αυξημένες κατά 6,10% σε ετήσια βάση.
  



Συγκριτικά, ο παγκόσμιος πληθυσμός αγγίζει τα 7,2 δισεκατομμύρια, αυξανόμενος κατά 2 άτομα το δευτερόλεπτο ή μόλις 1,2% το χρόνο, σύμφωνα τουλάχιστον με τα στοιχεία του αμερικανικού Γραφείου Απογραφών.
  



«Καμία τεχνολογία δεν μας έχει επηρεάσει όπως το κινητό τηλέφωνο. Είναι το ταχύτερα αυξανόμενο φαινόμενο που έχει καταγραφεί ποτέ: από το μηδέν στα 7,2 δισ. μέσα σε τρεις δεκαετίες» δήλωσε ο Κέβιν Κίμπερλινγκ, πρόεδρος της εταιρείας spencer trask, σχολιάζοντας το ορόσημο.
  



Οι ενεργοί χρήστες πλησιάζουν τα 3,6 δισεκατομμύρια, κάτι που σημαίνει ότι σε κάθε ενεργό χρήστη αντιστοιχούν δύο κάρτες sim.
  



26b0525f09e423048f5fe8ec00531618
Οι επιστήμονες προειδοποιούν...
techpress.gr
2020.10
**> Επιστημονικά συμπεράσματα της Διεθνούς Υπηρεσίας Ερευνας της Παγκόσμιας Οργάνωσης Υγείας.**
  



![cell phone cancer](https://www.techpress.gr/wp-content/uploads/2011/06/cell-phone-cancer-137x150.png "cell phone cancer")Τον κίνδυνο εμφάνισης γλοιώματος, μιας ιδιαίτερα σπάνιας και θανατηφόρας μορφής καρκίνου του εγκεφάλου, ενδέχεται να αυξάνει η συστηματική χρήση κινητού τηλεφώνου, αλλά και άλλων ασύρματων συσκευών. 
  



Στο ανησυχητικό αυτό συμπέρασμα καταλήγει η Διεθνής Υπηρεσία Ερευνας για τον Καρκίνο της Παγκόσμιας Οργάνωσης Υγείας (ΠΟΥ), που επισημαίνει σε έκθεσή της ότι «τα ηλεκτρομαγνητικά πεδία της κινητής τηλεφωνίας ίσως να είναι καρκινογόνα για τον άνθρωπο». 
  



Το πόρισμα μπορεί τώρα να οδηγήσει σε αλλαγή των κατευθυντήριων γραμμών της ΠΟΥ για τα κινητά τηλέφωνα και τη χρήση τους από τους καταναλωτές. Παρότι το πόρισμα δεν θεωρείται οριστικό, ο Οργανισμός προχώρησε σε συστάσεις σχετικά με την ορθολογική χρήση των αγαπημένων μας συσκευών, αναφέροντας ότι καθώς οι φωνητικές κλήσεις είναι οι πλέον επιβαρυντικές σε ακτινοβολία, οι χρήστες κινητών θα πρέπει να προτιμούν την επικοινωνία μέσω γραπτών μηνυμάτων sms ή τη χρήση συσκευών hands-free, που μειώνουν αισθητά την έκθεση στην ακτινοβολία. Το νέο πόρισμα βασίσθηκε στις έρευνες σε ανθρώπους, αλλά και εργαστηριακά πειραματόζωα.
  



**Και η gsma διευκρινίζει...**
Σχολιάζοντας τα ευρήματα της παραπάνω έρευνας, ο dr jack rowley, director for research and sustainability της gsma δήλωσε: "Η ταξινόμηση της iarc δηλώνει ότι ένας κίνδυνος θα μπορούσε να υπάρξει αλλά δεν είναι πιθανός (possible but not likely). Με απλά λόγια, η ολοκληρωμένη αυτή επιστημονική ανασκόπηση εντόπισε κάποια ενδεικτικά επιστημονικά στοιχεία στις μελέτες στους ανθρώπους αλλά δεν υπάρχει συστηματική υποστήριξη από μελέτες σε ζώα και κύτταρα".
  



"Αντιλαμβανόμαστε ότι κάποιοι χρήστες κινητών τηλεφώνων ενδέχεται να ανησυχούν. Είναι σημαντικό το γεγονός ότι τα σημερινά όρια ασφαλείας παραμένουν σε ισχύ και το αποτέλεσμα θα πρέπει να θεωρηθεί ενδεικτικό ανάγκης για περαιτέρω έρευνα. Μελλοντικές μελέτες θα ασχοληθούν με την υγεία των χρηστών κινητών τηλεφώνων για μεγάλο χρονικό διάστημα. Αυτές ήδη διεξάγονται στην Ευρώπη με την υποστήριξη των μελών της gsma και θα περιλαμβάνουν έως 250.000 υποκείμενα μελέτης", πρόσθεσε.
  



Κατά την προηγούμενη δεκαετία, πάνω από 30 έγκυρες ανεξάρτητες ανασκοπήσεις εμπειρογνωμόνων (scientific reviews) ανά τον κόσμο, συμπεριλαμβανομένου του Π.Ο.Υ., κατέληξαν στο συμπέρασμα ότι τα σημερινά όρια ασφαλείας για τα κινητά τηλέφωνα και τους σταθμούς βάσης παρέχουν προστασία για όλους τους ανθρώπους έναντι όλων των αποδεδειγμένων κινδύνων για την υγεία.
  



Η ταξινόμηση της iarc είναι μια επιστημονική, ποιοτική απόφαση και θα πρέπει να εξετασθεί από τους εθνικούς φορείς υγείας και τον Παγκόσμιο Οργανισμό Υγείας πριν μπορέσουν να γίνουν συστάσεις πολιτικής. Μια περίληψη για το σκεπτικό της ταξινόμησης αυτής θα δημοσιευθεί προσεχώς στο περιοδικό lancet oncology ενώ ολόκληρη η ανασκόπηση, ονομαζόμενη Μονογραφία (monograph), αναμένεται μέσα στο 2012. 
  



2c42f108e2bc05dc95f5697080744282
Βραβεύτηκε η htc στο mwc
techpress.gr
2020.10
**> tο βραβείο του «Κατασκευαστή της Χρονιάς», κορυφαία διάκριση σε παγκόσμιο επίπεδο, απονεμήθηκε στην htc.**
  



![htc_logo](https://www.techpress.gr/wp-content/uploads/2011/02/htc_logo-150x107.jpg "htc_logo")Η htc corporation τιμήθηκε αυτή την εβδομάδα με την υψηλότερη διάκριση στη βιομηχανία της κινητής τηλεφωνίας, αυτή του «Κατασκευαστή της Χρονιάς» από την gsma, στην τελετή των global mobile awards στη Βαρκελώνη. Το βραβείο αυτό έρχεται ως φυσική συνέχεια της πορείας της htc όλη την χρονιά, κατά τη διάρκεια της οποίας λάνσαρε μία εκτεταμένη γκάμα προϊόντων που κυριάρχησαν στην αγορά, όπως το htc desire. Η επιλογή της htc έγινε ανάμεσα σε τρεις τελικές υποψήφιες εταιρίες, που συμπεριελάμβαναν τις apple και samsung. 
  



Οι κριτές του gsma σχολίασαν ότι «η συγκεκριμένη εταιρία (σσ. htc) έχει χτίσει την παρουσία της στην αγορά από το μηδέν, χάρη στο δυναμικό branding και marketing και στην ισχυρή γκάμα προϊόντων που βασίζονται σε πολλές πλατφόρμες. Πιο συγκεκριμένα, έχει αποδείξει ότι αποτελεί έναν εξαιρετικά δημοφιλή και επίμονο κατασκευαστή κινητών τηλεφώνων. Χάρη στην εξαιρετική επικοινωνία και την καλή εξυπηρέτηση των πελατών της, κερδίζει επάξια αυτό το βραβείο».
  



Η htc έχει απονεμηθεί στο παρελθόν και για το htc hero, με το βραβείο του «Καλύτερου Κινητού Τηλεφώνου για το 2010». Η επιτροπή των κριτών που αποφασίζει για τα gsma awards αποτελείται από αναλυτές του χώρου, σύμβουλους, εταιρίες κινητής τηλεφωνίας, εκπαιδευτές και άλλους πρωτοπόρους στο κομμάτι της κινητής τηλεφωνίας. Για περισσότερες πληροφορίες σχετικά με τα gsma global mobile awards 2011, μπορείτε να επισκεφτείτε την ηλεκτρονική διεύθυνση <http://www.globalmobileawards.com>
  



fdd7eabf6bdc719b8802e8428afc66e1
visa: Πρόσβαση σε χρηματοοικονομικές υπηρεσίες από κινητό
techpress.gr
2020.10

> **Ο οργανισμός gsma επιλέγει τη visa ως πάροχο για λύσεις μεταφοράς χρημάτων μέσω κινητού τηλεφώνου παγκοσμίως, στο πλαίσιο του συνεδρίου mobile world congress.**


[![visamobile](https://www.techpress.gr/wp-content/uploads/2009/02/visamobile-150x133.jpg "visamobile")](https://www.techpress.gr/index.php/archives/7159/visamobile)Η visa europe και η visa inc., το μεγαλύτερο δίκτυο ηλεκτρονικών πληρωμών λιανικής παγκοσμίως[[fusion\_builder\_container hundred\_percent="yes" overflow="visible"][fusion\_builder\_row][fusion\_builder\_column type="1\_1" background\_position="left top" background\_color="" border\_size="" border\_color="" border\_style="solid" spacing="yes" background\_image="" background\_repeat="no-repeat" padding="" margin\_top="0px" margin\_bottom="0px" class="" id="" animation\_type="" animation\_speed="0.3" animation\_direction="left" hide\_on\_mobile="no" center\_content="no" min\_height="none"][1]](#_ftn1), ανακοίνωσαν τα σχέδιά τους για συνεργασία με τον gsma για τη διεύρυνση της παροχής χρηματοοικονομικών υπηρεσιών μέσω κινητού τηλεφώνου παγκοσμίως.

Ως μέρος της συνεχούς συνεργασίας μεταξύ των δύο οργανισμών, ο gsma επέλεξε τη visa ως πάροχο για λύσεις μεταφοράς χρημάτων μέσω κινητού τηλεφώνου σε διεθνές επίπεδο, ενώ παράλληλα οι δύο οργανισμοί συνεργάζεται για την ολοκλήρωση της συμφωνίας. Η visa αποτελεί κορυφαίο πάροχο λύσεων μεταφοράς χρημάτων, με ενεργά προγράμματα σε 14 χώρες στην Ευρώπη, τη Μέση Ανατολή και την Ασία.

Η παραπάνω ανακοίνωση πραγματοποιήθηκε στο πλαίσιο του Διεθνούς Συνεδρίου Κινητής Τηλεφωνίας gsma, το κορυφαίο συνέδριο του χώρου της κινητής τηλεφωνίας, όπου η visa παρουσιάζει μία μεγάλη σειρά καινοτομιών για πληρωμές μέσω κινητού τηλεφώνου.

Ο mariano dima, executive vice president of marketing της visa europe, δήλωσε: «Τα κινητά τηλέφωνα είναι σημαντικό στοιχείο του τρόπου ζωής της νέας γενιάς καταναλωτών στις αναπτυσσόμενες και τις αναπτυγμένες χώρες. Η συνεργασία της visa με τον gsma αποτελεί σημαντική ένδειξη ότι ο κόσμος είναι έτοιμος να δεχθεί τις χρηματοοικονομικές υπηρεσίες μέσω κινητού τηλεφώνου.»

«Συνδυάζοντας το μεγαλύτερο δίκτυο ηλεκτρονικών πληρωμών λιανικής παγκοσμίως και την πιο δημοφιλή ασύρματη τεχνολογία σε διεθνές επίπεδο, μπορούμε να φέρουμε τη visa πέρα από τις κάρτες, στις συσκευές κινητής τηλεφωνίας, μία κίνηση η οποία μπορεί να επιταχύνει την ανάπτυξη των πληρωμών μέσω κινητού τηλεφώνου» δήλωσε η elizabeth buse, global head of product της visa inc. «Πέρα από την ανάπτυξη της επιχειρηματικής μας δραστηριότητας, οι υπηρεσίες μεταφοράς χρημάτων και πληρωμών μέσω κινητών τηλεφώνων έχουν την δυναμική να προκαλέσουν μία βαθύτερη αλλαγή στις ζωές εκατοντάδων εκατομμυρίων ανθρώπων παγκοσμίως».

Μία σημαντική πλευρά της συνεργασίας της visa με τον gsma θα είναι η δημιουργία προτύπων για τη μεταφορά χρημάτων, τις πληρωμές και άλλες σχετικές υπηρεσίες μέσω κινητού τηλεφώνου. Αυτή η συνεργασία θα επιτρέψει σε παρόχους και χρηματοοικονομικούς οργανισμούς να αναπτύξουν τις ηλεκτρονικές πληρωμές μέσω κινητού τηλεφώνου πιο γρήγορα, καθώς και να μειώσουν στο ελάχιστο την κατάτμηση της αγοράς. Η δημιουργία προτύπων επωφελεί επίσης τους καταναλωτές, προωθώντας τη διαλειτουργικότητα (interoperability) ανάμεσα σε παρόχους και οργανισμούς, εξασφαλίζοντας μία συνεχή και αξιόπιστη εμπειρία, αλλά και προωθώντας την ταχύτερη υιοθέτηση της τεχνολογίας.

«Η αγορά είναι εμφανώς έτοιμη για τις ηλεκτρονικές πληρωμές και πιστεύουμε ότι η visa είναι σε θέση να μας βοηθήσει να προωθήσουμε παγκοσμίως την υιοθέτηση των χρηματοοικονομικών υπηρεσιών στις συσκευές κινητής τηλεφωνίας» σχολίασε ο bill gajda, chief commercial officer για τον Οργανισμό gsm. «Η ευρεία στρατηγική της visa για την κινητή τηλεφωνία, η μεγάλη της εμπειρία στην παροχή καταναλωτικών υπηρεσιών μεταφοράς χρημάτων σε τοπικό αλλά και διασυνοριακό επίπεδο, σε συνδυασμό με την ευέλικτη προσέγγισή της, ήταν αποφασιστικοί παράγοντες στην επιλογή της visa ως παρόχου λύσεων μεταφοράς χρημάτων μέσω κινητού τηλεφώνου. Είμαστε ιδιαίτερα χαρούμενοι που προάγουμε τη συνεργασία μας με τη visa ώστε να μπορέσουμε να προσφέρουμε αυτές τις υπηρεσίες μέσα από το δίαυλο της κινητής τηλεφωνίας.»

  

**Η Συνεχής Συνεργασία Αποδίδει Αποτελέσματα**

Η ανακοίνωση αυτή σηματοδοτεί την τελευταία εξέλιξη στη συνεχή συνεργασία μεταξύ της visa και του gsma. Πρόσφατα, ως μέρος της πρωτοβουλίας pay-buy-mobile του gsma, η visa και διάφοροι πάροχοι κινητής τηλεφωνίας gsm ξεκίνησαν πιλοτικά προγράμματα στον Καναδά, την Ελβετία, τη Γαλλία και το Ηνωμένο Βασίλειο, ενώ ολοκλήρωσαν με επιτυχία προγράμματα στην Αυστραλία, τη Μαλαισία και την Ταϊβάν, σχεδιασμένα όλα για να προωθήσουν την ανάπτυξη των πληρωμών μέσω κινητού τηλεφώνου στα σημεία πώλησης. Το πιο σημαντικό στοιχείο είναι ότι πολλά από αυτά τα προγράμματα ενσωμάτωσαν την εφαρμογή πληρωμών της visa στην κάρτα sim, επιτρέποντας στους κατόχους λογαριασμών visa να μεταφέρουν εύκολα την υπηρεσία από τη μία συσκευή στην άλλη.

Καλύπτοντας περισσότερους από χίλιους χρήστες και επιλεγμένους εμπόρους, όλα αυτά τα πιλοτικά προγράμματα επέδειξαν τη δυνατότητα αποθήκευσης και εξατομίκευσης του λογισμικού πληρωμών με ασύρματη τεχνολογία, καθώς και τη δυνατότητα πραγματοποίησης πληρωμών χρησιμοποιώντας τον ίδιο εξοπλισμό στο σημείο πώλησης που υπάρχει για την αποδοχή ανέπαφων συναλλαγών με κάρτες.



  

**Η visa****στο mobile world congress** 

Η visaσυμμετέχει στο Διεθνές Συνέδριο Κινητής Τηλεφωνίας στη Βαρκελώνη, παρουσιάζοντας τις τελευταίες τεχνολογίες στην πληρωμή μέσω κινητού τηλεφώνου, σχεδιασμένες να εμπλουτίσουν την καθημερινή ζωή των καταναλωτών, παρέχοντας ταχύτητα, ευκολία, αξία και επιλογή.

  


**Η παρουσίαση λύσεων μέσω κινητής τηλεφωνίας της visa****περιλαμβάνει:** 
* **visa** **mobile** **on** **android**: Τον Δεκέμβριο η visa παρουσίασε στις Ηνωμένες Πολιτείες την πρώτη εμπορική υπηρεσία, η οποία συνδυάζει προσφορές μέσω κινητού τηλεφώνου, ειδοποιήσεις για συναλλαγές και υπηρεσία εντοπισμού (locator service). Η υπηρεσία visa mobile είναι διαθέσιμη σε συσκευές κινητής τηλεφωνίας που υποστηρίζονται από την τεχνολογία android, όπως για παράδειγμα τα t-mobile g1tm.
* **mobile** **visa** **paywave****:** Ασφαλείς πληρωμές στα σημεία πώλησης μέσω κινητού τηλεφώνου με την τεχνολογία visa paywave ενσωματωμένη στη συσκευή του τηλεφώνου. Η visa θα παρουσιάσει ανέπαφες πληρωμές τόσο μέσω της κάρτας sim, όσο και βασισμένες στην τεχνολογία nfc (near field communication).
* **Μεταφορά Χρημάτων μέσω Κινητού Τηλεφώνου (mobile** **money** **transfer****)**: Επίδειξη μεταφοράς χρημάτων ανάμεσα σε δύο λογαριασμούς visa, τόσο από συσκευή σε συσκευή (handset to handset), όσο και από το internet προς συσκευή (online to handset)
* **Ειδοποίηση για συναλλαγές μέσω κινητού τηλεφώνου (mobile** **transaction** **alerts****):** Ειδοποίηση για συναλλαγή με κάρτα μέσω κινητού τηλεφώνου σχεδόν σε πραγματικό χρόνο.
* **Προσφορές μέσω κινητού τηλεφώνου (mobile offers):** Στοχευμένες προσφορές και εκπτωτικά κουπόνια παραδίδονται απ'ευθείας στη συσκευή κινητού τηλεφώνου και στη συνέχεια εξαργυρώνονται από εμπορικά καταστήματα.
* **'Κινητός Έμπορος' (mobile** **merchant****):** Πραγματοποίηση ανέπαφων συναλλαγών εν κινήσει. 'Κινητοί έμποροι' όπως για παράδειγμα εστιατόριο/πιτσαρία που διαθέτει υπηρεσία κατ' οίκον παράδοσης, μπορεί να δεχθεί πληρωμή με κάρτα visa με τη βοήθεια εξελιγμένης συσκευής κινητής τηλεφωνίας, η οποία λειτουργεί ως συσκευή αποδοχής συναλλαγών (μέσω κινητού τηλεφώνου).
* **Έξυπνες Αφίσες' (smart** **poster****):** aφίσες σε συνεργασία με εμπόρους, οι οποίες παραπέμπουν, για παράδειγμα, στο πλησιέστερο καφέ με αποκλειστική προσφορά για αγορές μέσω τηλεφώνου «στα δύο προϊόντα το ένα δώρο»




---

[[1]](#_ftnref1) Βασισμένο στον όγκο πληρωμών, το συνολικό όγκο, τον αριθμό συναλλαγών και τον συνολικό αριθμό καρτών σε κυκλοφορία[/fusion\_builder\_column][/fusion\_builder\_row][/fusion\_builder\_container]
af8cc3cfe5e560ab484297ff69c7f75b
Το wi-fi αποκτά αντίπαλο!
techpress.gr
2020.10

> **Η gsm association (gsma) κατάφερε επιτυχώς να πείσει 16 από τις πιο ισχυρές εταιρίες τηλεπικοινωνιών να υποστηρίξουν τη δημιουργία μιας ανταγωνιστικής στο wi-fi υπηρεσίας.**


Η πρωτοβουλία αποτελείται από διάφορες φάσεις και η πρώτη είναι να πείσουν τους κατασκευαστές ηλεκτρονικών υπολογιστών και chipsets να έχουν προ-ενσωματωμένη τη δυνατότητα για mobile internet. 
Να θυμίσουμε πως με τα τωρινά δεδομένα, για να μπορέσει κάποιος να χρησιμοποιήσει το mobile internet θα έπρεπε να προμηθευτεί ένα modem από τον τηλεπικοινωνιακό πάροχο. Η gsma θεωρεί πως με την ενσωμάτωση της παραπάνω υπηρεσίας, οι καταναλωτές σε 91 χώρες θα μπορούν να την ενεργοποιούν με το πάτημα ενός κουμπιού.

Ο μεσοπρόθεσμος στόχος βέβαια είναι η δημιουργία της υπηρεσίας “mobile broadband”, που θα επιτρέπει στους χρήστες εύκολα και απλά να χρησιμοποιούν τα οφέλη του mobile internet όπου και αν βρίσκονται ακριβώς όπως το wi-fi.

Ανάμεσα στις εταιρίες που συμμετέχουν στην πρώτη φάση της προσπάθειας είναι οι 3 group, asus, dell, ecs, ericsson, gemalto, lenovo, microsoft, orange, qualcomm, telefónica europe, telecom italia, teliasonera, t-mobile, toshiba και vodafone.

Η πρωτοβουλία της gsma ενισχύεται και από το γεγονός ότι πρόσφατες έρευνες έδειξαν πως το 78% των κατόχων notebooks έχουν τουλάχιστον δύο τοποθεσίες εκτός γραφείου και σπιτιού στις οποίες δουλεύουν, ενώ το 60% από αυτούς δηλώνουν πως δεν ενδιαφέρονται να αγοράσουν mobile modem λόγω του υψηλού του κόστους.